Pierre Gasly

Pierre Gasly (s. 7. helmikuuta 1996 Rouen, Seine-Maritime, Ranska) on ranskalainen rata-autoilija.
Joulukuussa 2013 Gasly liittyi osaksi Red Bullin nuorten kuljettajien kehitysohjelmaa.
Gasly on kauden 2016 GP2-mestari. Vuonna 2017 hän kilpaili Super Formula -sarjassa ja toimi Red Bullin Formula 1 -tallin testi- ja varakuljettajana.
Gasly ajoi kausilla ja Formula 1 -sarjassa Toro Rosson kilpakuljettajana. Kaudella hän ajoi Red Bullin toisena kilpakuljettajana, kunnes hänet siirrettiin elokuussa takaisin Toro Rossolle heikkojen suoritusten vuoksi. Myöhemmin samalla kaudella Gasly ajoi ensimmäisen palkintokorokesijansa sijoittuen kolmanneksi Brasilian osakilpailussa.
Kausilla 2020–2022 Gasly ajoi AlphaTaurilla (ent. Toro Rosso), ja otti uransa ensimmäisen F1-osakilpailuvoittonsa Italian GP:ssä 2020. Gasly siirtyi kaudelle Alpine-talliin.
Ura.
Gasly aloitti uransa karting-sarjoissa vuonna 2004. Vuonna 2011 Gasly kilpaili French F4 Championship -sarjassa voittaen neljä kilpailua sijoittuen sarjan kolmanneksi.
Formula Renault (2012–2014).
Vuonna 2012 Gasly siirtyi Eurocup Formula Renault -sarjaan. Hän saavutti kauden aikana yhden paalupaikan ja sijoittuen kilpailuissa parhaimmillaan kahdesti kolmanneksi. Loppupisteissä hän sijoittui sarjan kymmenenneksi. Samana vuonna hän ajoi Formula Renault NEC -sarjassa seitsemän kilpailua. Gasly jatkoi Eurocup Formula Renault -sarjassa vuonna 2013 voittaen sarjan mestaruuden.
Vuonna 2014 Gasly kilpaili Formula Renault 3.5 -sarjassa Arden-tallissa. Ensimmäisessä kilpailussaan Italian Monzassa hän pääsi heti palkintokorokkeelle sijoituttuaan kolmanneksi. Seuraavana viikonloppuna Gasly sijoittui Espanjassa Aragónin moottoriradalla sunnuntain kilpailussa toiseksi. Gasly saavutti lopulta kuusi kakkossijaa, kaksi kolmossijaa ja yhden paalupaikan mutta ei voittanut kertaakaan kauden aikana. Loppupisteissä hän sijoittui Carlos Sainz Jr. jälkeen sarjan toiseksi.
GP2 (2014–2016).
Gasly aloitti GP2-sarjassa kesken kauden 2014 siirryttyään Caterham Racingille loppukauden ajaksi. Hän sijoittui kilpailuissa parhaimmillaan 11:nneksi eikä saavuttanut pisteitä.
Kaudella 2015 Gasly kilpaili täyden kauden GP2:ssa siirtyen DAMS-talliin. Kauden toisena kisaviikonloppuna Gasly nousi ensimmäistä kertaa palkintokorokkeelle sijoituttuaan kolmanneksi sunnuntain sprinttikilpailussa. Hän saavutti kauden aikana 110 pistettä, kolme paalupaikkaa ja neljä palkintokorokesijoitusta sijoittuen sarjassa kahdeksanneksi.
Kaudella 2016 Gasly ajoi Prema Racing -tallissa. Hän ajoi Britannian, Unkarin, Belgian ja Abu Dhabin lauantain kilpailujen voittoon. Hän voitti sarjan mestaruuden kahdeksan pisteen erolla tallikaveriinsa Antonio Giovinazziin nähden keräten 219 pistettä.
Super Formula (2017).
Kaudella 2017 Gasly siirtyi Japanissa ajettavaan Super Formula -sarjaan.
Formula 1 -ura.
Gasly ajoi F1-testidebyyttinsä Toro Rossolla toukokuussa 2015 Barcelonassa Espanjan GP:n jälkeen ajetuissa testeissä. Ensimmäisenä testipäivänä hän ajoi Toro Rosson STR10-autolla, toisena päivänä Red Bullin RB11:tä.
Syyskuusta 2015 lähtien Gasly on toiminut Red Bullin testi- ja varakuljettajana.
Gasly sai kilpakuljettajan paikan Malesian osakilpailuun kesken kauden , kun hän korvasi Toro Rossolla ajaneen Daniil Kvjatin. Hän ei saavuttanut kauden aikana pisteitä. Gasly jatkoi Toro Rossolla kaudella parhaana tuloksenaan Bahrainin GP:n neljäs sija. Gasly saavutti kauden aikana 29 pistettä sijoittuen sarjan 15:nneksi.
Kauden Gasly aloitti Red Bull Racing -tallissa, ajaen Kiinan GP:ssä uransa ensimmäisen nopeimman kierroksen ja Britannian GP:ssä hän sivusi uransa parasta sijoitusta ajamalla neljänneksi. Kuitenkin heikon tulostason myötä hänet palautettiin Unkarin GP:n jälkeen takaisin junioritalli Toro Rossolle. Vastaavasti Red Bullilla hänen paikkansa loppukaudeksi otti Toro Rossolla kautensa aloittanut Alexander Albon. Gasly otti uransa ensimmäisen palkintopallipaikan Brasilian GP:ssä, kun hän sijoittui toiseksi Max Verstappenin jälkeen.
Kaudella Gasly jatkoi AlphaTaurilla (ent. Toro Rosso) tallikaverinaan Daniil Kvjat. F1-sarjan avausvoittonsa Gasly saavutti, kun hän taisteli voiton Carlos Sainzia vastaan Italian osakilpailussa. Lokakuussa 2020 Gasly teki AlphaTaurin kanssa jatkosopimuksen seuraavasta kaudesta. Gasly päihitti tallikaverinsa Daniil Kvjatin pistein 75–34. Kauden jälkeen Gasly sairastui koronavirukseen, mutta hän sai taudista vain lieviä oireita ja parani ennen kauden alkua.
Kaudella Gasly jatkoi AlphaTaurilla tallikaverinaan tulokaskuski Yūki Tsunoda. Avausosakilpailussa Gasly ajoi aika-ajoissa viidenneksi, mutta hän kolaroi kilpailun aikana Daniel Ricciardon kanssa ja joutui keskeyttämään myöhemmin vaihdelaatikkovikaan. Azerbaidžanin GP:ssä Gasly ajoi kolmanneksi saavuttaen AlphaTaurin kauden ainoan palkintokorokesijan. Unkarin GP:ssä Gasly ajoi kilpailun nopeimman kierroksen. Qatarin GP:ssä Gasly lähti ensimmäistä kertaa urallaan eturivistä startaten kilpailuun toisesta lähtöruudusta Bottaksen ja Verstappenin lähtöruuturangaistusten myötä. Kilpailussa Gaslyn kahden pysähdyksen taktiikka epäonnistui ja hän jäi kilpailussa pisteiden ulkopuolelle sijalle 11. Gasly keräsi kauden aikana 110 pistettä sijoittuen sarjan yhdeksänneksi.
Gasly jatkoi AlphaTaurilla kaudella parhaana tuloksenaan Azerbaidžanin GP:n viides sija. Gasly keräsi kauden aikana 23 pistettä sijoittuen sarjan 14:nneksi.
Kaudelle Gasly siirtyi ajaamaan Alpine-talliin, tallikaverina toimi ranskalainen Esteban Ocon. Gasly ajoi Belgian osakilpailun sprintissä kolmanneksi, ja sijoittui Hollannin osakilpailussa kolmanneksi, tuoden tallille kauden toisen palkintokorokesijan Oconin ajettua kolmanneksi Monacossa.
Gasly jatkoi Alpinen kuljettajana kaudella . Kesäkuussa 2024 Gasly teki monivuotisen jatkosopimuksen Alpinen kanssa. Hän saavutti kauden aikana yhden palkintosijan ollen kolmas São Paulon GP:ssä. Gasly keräsi kauden aikana 42 pistettä sijoittuen sarjan kymmenenneksi.
Gaslyn henkilökohtaisena kuntovalmentajana on vuodesta 2014 toiminut suomalainen Pyry Salmela. Yhteistyö päättyi Gaslyn siirryttyä Alpine-talliin Salmelan jatkaessa AlphaTaurilla.